cyanic-selkie/wikianc huggingface dataset:
পো (কুংফু পান্ডা)
কুংফু পান্ডা ৩ (২০১৬)
কুংফু পান্ডা ৩-এ দেখা যায়, শিফু (কণ্ঠদান: ডাস্টিন হফম্যান) চি শেখার জন্য পোয়ের (কণ্ঠদান: জ্যাক ব্ল্যাক) হাতে প্রশিক্ষণের ভার ছেড়ে দিয়ে অবসর গ্রহণ করেন। কিন্তু ফিউরিয়াস ফাইভের সাথে পোয়ের প্রথম প্রশিক্ষণ মারাত্মকভাবে ব্যর্থ হয় এবং ফিউরিয়াস ফাইভ আহত হয়। এতে মর্মাহত ও নিজের প্রশিক্ষণ প্রদানের যোগ্যতা নিয়ে সন্দিহান হয়ে পো মাস্টার শিফুর কাছে যায়। শিফু পোকে প্রশিক্ষণের সময় তার নিজের মতো থাকতে বলে। পো শিফুর সাথে তার বাবা মি. পিংয়ের সমস্যা নিয়েও আলোচনা করতে যায়। কিন্তু এমন সময় লি শান (কণ্ঠদান: ব্রায়ান ক্র‍্যানস্টন) সেখানে উপস্থিত হওয়ায় তাদের আলোচনায় বাধা পড়ে। পোয়ের জৈবিক পিতা লি শান একটি রেস্তোরাঁয় ডাম্পলিং খাওয়ার প্রতিযোগিতায় পোকে হারিয়ে দেয়। একে অপরকে চিনতে পারার পর পো এবং লি শানের মধ্যে গভীর সম্পর্ক গড়ে ওঠে, এবং এ থেকে মি. পিং ঈর্ষান্বিত হন। পো তার বাবাকে জেড প্যালেসে নিয়ে আসে এবং তার বন্ধুদের সাথে পরিচিত করিয়ে দেয়। এর কিছুক্ষণ পরেই বর্তমান ও অতীতের কুংফু মাস্টারদের আদলে কিছু জীবন্ত জেডের মূর্তি (পো ও মাংকির মতে “জম্বি”) ভ্যালি অব পিসে আক্রমণ চালায়। তাদের সাথে যুদ্ধ করার পর পো ও ফিউরিয়াস ফাইভ জানতে পারে এরা কাইয়ের পাঠানো জেড সৈন্য। কাই একজন শক্তিশালী যোদ্ধা এবং একসময় উগওয়ের ঘনিষ্ঠ মিত্র ছিল। উগওয়ের লেখা পাণ্ডুলিপি থেকে জানা যায় কাই ও উগওয়ে প্রায় ৫০০ বছর পূর্বে লি শানের গ্রামের পান্ডাদের কাছ থেকে চি ব্যবহার করতে শিখেছিলেন। কাই পান্ডাদের চি নিজের করায়ত্ত করার অপচেষ্টা করতে চাইলে উগওয়ে তাকে স্পিরিট রিয়ামে পাঠিয়ে দেয়। কাইকে কেবলমাত্র চিয়ের ওপর নিয়ন্ত্রণ আনতে সক্ষম কুংফু মাস্টারই পরাস্ত করতে পারবে। তারা ধরে নিয়েছিল পান্ডাদের গ্রামের সকলের কাছে এই ক্ষমতা পূর্ব থেকেই আছে। তাই পো লি শানের পরামর্শে সেখানে যাত্রা করে। পান্ডাদের গ্রামে পৌঁছানোর পর লি শান পোকে বলে যে তাকে পান্ডাদের মতো হতে হবে, আর পো সেইসব কিছু উপভোগ করতে থাকে।
সিক্রেটস অব দ্য ফিউরিয়াস ফাইভ (২০০৮)
পো (কণ্ঠদান: জ্যাক ব্ল্যাক) অনুশীলনের মাধ্যমে তার শারীরিক অবস্থার উন্নতি সাধন করেছে। ফলে সে এখন মাস্টার শিফুর (কণ্ঠদান: ডাস্টন হফম্যান) সাথে সমানতালে দৌড়তে পারে এবং হাঁফ ছেড়ে আবার দৌড়নো শুরু করতে আগের চেয়ে অনেক কম সময় নেয়। এরপর শিফু পোকে একদল শিশু খরগোশকে কুংফু শেখানোর দায়িত্ব দেয়। পো তাদেরকে ফিউরিয়াস ফাইভের অতীতের গল্প বলে কুংফুর আসল অর্থ বোঝানোর চেষ্টা করে।
কুংফু পান্ডা হলিডে স্পেশাল (২০১০)
মাস্টার পোকে (কণ্ঠদান: জ্যাক ব্ল্যাক) জেড প্যালেসে কুংফু মাস্টারদের নিয়ে শীতকালীন উৎসব আয়োজনের দায়িত্ব দেওয়া হয়। পো অনেক অসুবিধা সত্ত্বেও সব আয়োজন সফলভাবে করে। কিন্তু তার কাছে উৎসবের সময় তার বাবার সাথে থাকাটা বেশি গুরুত্বপূর্ণ মনে হওয়ায় মি. পিংয়ের রেস্তোরাঁয় উৎসবের রাত কাটানোর সিদ্ধান্ত নেয়। পোয়ের দায়িত্বশীলতায় অভিভূত হয়ে অন্যান্য মাস্টাররাও মি. পিংয়ের রেস্তোরাঁয় আসেন। এই পর্বের পর পো বুঝতে পারে তার বাবা তার প্রতি অত্যন্ত সন্তুষ্ট এবং সে ড্রাগন যোদ্ধার দায়িত্বে আরও বেশি মনোনিবেশ করে।
কুংফু পান্ডা: সিক্রেটস অব দ্য স্ক্রল (২০১৫)
পো (কণ্ঠদান: জ্যাক ব্ল্যাক) তরুণ বয়সে অমনোযোগী হওয়ার কারণে তার বাবা মি. পিংয়ের রান্নার কৌশলের কোনো কিছুই আয়ত্ত করতে সক্ষম হয়নি। ফলে মি. পিং যখন কাজের সূত্রে বাইরে ছিলেন তখন পো জেড প্যালেসের জন্য খাবার তৈরি করে নিয়ে যায়, যা খেয়ে মাস্টার শিফু (কণ্ঠদান: ডাস্টিন হফম্যান) অসুস্থ হয়ে যান। এরপর পো তার জীবনের অন্যান্য কী কী লক্ষ্য হতে পারে, যেমন: পরিষ্কারকর্মী, কমেডিয়ান, নর্তক বা ডাক্তার ইত্যাদি, তা চিন্তা করতে থাকে এবং একটি পাণ্ডুলিপিতে তার তালিকা করতে থাকে। মাস্টার শিফু এক ভয়ানক যোদ্ধা বোরকে হারানোর জন্য একটি পত্রমারফত চারজন যোদ্ধাকে আনতে টাইগ্রেসকে (কণ্ঠদান: কারি ওয়ালগ্রেন) পাঠান। টাইগ্রেসের পত্র এবং পোয়ের তালিকা ভুলক্রমে অদলবদল হয়ে যায়। ফলে টাইগ্রেস ক্রেন (কণ্ঠদান: ডেভিড ক্রস), মাংকি (কণ্ঠদান: জেমস সাই), ভাইপার (কণ্ঠদান: লুসি লিউ) এবং ম্যান্টিসকে (কণ্ঠদান: সেথ রোগেন) নিয়ে আসে। মাস্টার শিফু তাদের দেখে অসন্তুষ্ট হন এবং দ্রুত ভ্যালি অব পিসের সকল বাসিন্দাকে সরিয়ে নিতে আদেশ দেন।
এই সময়ে পো তার বাবাকে জানায় যে তার জন্য মাস্টার শিফু অসুস্থ হয়ে গেছেন। একে মি. পিং ভালো জনপ্রিয়তা হিসেবে খুব সহজভাবে নেন এবং পোকে পলায়নপর গ্রামবাসীর কাছে খাবার বিক্রির জন্য উপকরণ যোগাড় করতে পাঠান। তার বাবার বলা পাহাড় থেকে খাবার আনার সময় পো ভবিষ্যতের ফিউরিয়াস ফাইভ ও বোরের যুদ্ধ দেখতে পায় এবং তখনই সিদ্ধান্ত নেয়, সে কুংফু প্রশিক্ষণ নেবে। এরপরেই সে ফিউরিয়াস ফাইভের অ্যাকশন ফিগার তৈরি করে এবং বহু বছর সেগুলো তার সাথে রাখে।
কুংফু পান্ডা: লিজেন্ডস অফ অসামনেস (২০১২–১৬)
কুংফু পান্ডা: লিজেন্ডস অফ অসামনেস-এর “স্কর্পিয়ন’স স্টিং” পর্বে পো (কণ্ঠদান: মিক উইঙ্গার্ট) ও মাংকি খুব ভালো বন্ধু। স্কর্পিয়ন মাংকিকে বশীভূত করে পোকে মারার চেষ্টা করলে পো তাকে মনে করানোর চেষ্টা করে তারা কত ভালো বন্ধু। তাতে কাজ না হলে পো মাংকিকে আঘাত করে। “চেইন রিয়েকশন”-এ পো টাইগ্রেসের (কণ্ঠদান: কারি ওয়ালগ্রেন) সাথে বন্ধুত্ব করতে চায়। সে জানায় তার পাঁচ বছর বয়স থেকেই টাইগ্রেসের সাথে বন্ধুত্ব করার ইচ্ছা। এতে টাইগ্রেস পোয়ের ওপরে চড়াও হলে পো বলে “বন্ধুত্ব ও আনন্দে টাইগ্রেসের আগ্রহ নেই।” “ব্যাড পো” পর্বে দেখা যায় পো তার চরিত্রকে দুইভাগে ভাগ করে ফেলেছে। একদিক থেকে সে দয়ালু, সুবিবেচক, যত্নশীল, ভদ্র, সংবেদনশীল, অত্যন্ত ইতিবাচক, উপকারী, কঠোর পরিশ্রমী, নিঃস্বার্থ ও সহানুভূতিশীল (যা “ভালো পো”-এর মাঝে দেখা যায়) এবং অন্যদিকে সে অভদ্র, অত্যন্ত নেতিবাচক, অলস, রূঢ়, অসহায়ক, নির্মম, অবমাননাকর, নিচমনা, স্বার্থপর, ধান্দাবাজ, অনিষ্টকর, নিষ্ঠুর, যত্নহীন, ধ্বংসপরায়ণ, অসদাচারী ও বিপথগামী (যা “খারাপ পো”-এর বৈশিষ্ট্য)। ইন ও ইয়াংয়ের জাদুর আয়না এই বৈশিষ্ট্যের পোকে আলাদা করে দেয়। খারাপ পো ভালো পোকে তার খারাপ আচরণের জন্য দোষারোপ করে। একজন আঘাত পেলে অন্যজনও একইরকম আঘাত পায়। শেষ পর্যন্ত ভালো পো খারাপ পোকে আয়নায় মুখ দেখায় এবং দুই পো একত্রিত হয়ে যায়।
কুংফু পান্ডা: দ্য পস অব ডেস্টিনি (২০১৮–১৯)
ড্রাগন যোদ্ধা হিসেবে নিজের ভাগ্যলিখন পূর্ণ করার পর পো (কণ্ঠদান: মিক উইঙ্গার্ট) তার পরবর্তী প্রজন্মের চারটি পান্ডাকে (নু হাই, জিং, বাও ও ফান তং) কুংফু ও তাদের ঐতিহ্যবাহী চি প্রশিক্ষণ দিতে থাকে। তারা পান্ডাদের গ্রামের এক রহস্যময় গুহায় আটকা পড়ে এবং চারটি নক্ষত্রমণ্ডলীর আত্মা তাদের নির্বাচন করে।
ভিডিও গেম
অভিনেতা মিক উইঙ্গার্ট কুংফু পান্ডার প্রায় সকল ভিডিও গেমে পোয়ের কণ্ঠদান করেছেন। শুধুমাত্র লিজেন্ডারি ওয়ারিয়র্স-এ পোয়ের কণ্ঠদান করেছেন এরিক লুমিস।
বাঁকুড়া বিশ্ববিদ্যালয়
বাঁকুড়া বিশ্ববিদ্যালয় হল পশ্চিমবঙ্গের বাঁকুড়া শহরের একটি সরকারি বিশ্ববিদ্যালয়। এই বিশ্ববিদ্যালয়টি ২০১৪ সালে প্রতিষ্ঠিত হয়। সর্বপ্রথম অধ্যাপক দেবনারায়ণ বন্দ্যোপাধ্যায় বিশ্ববিদ্যালয়ের উপাচার্য পদে নিযুক্ত হন।  বিশ্ববিদ্যালয়টি মোট চারটি বিদ্যায়তন নিয়ে গঠিত। প্রধান বিদ্যায়তন বাঁকুড়া জেলায় পুরন্দরপুরে ১৪ নং (পুরাতন ৬০ নং) জাতীয় সড়কের পাশে অবস্থিত।
ইতিহাস
বাঁকুড়া বিশ্ববিদ্যালয়টি "২০১৩ সালের পশ্চিমবঙ্গ আইন ১৯" (বাঁকুড়া বিশ্ববিদ্যালয় আইন ২০১৩) দ্বারা প্রতিষ্ঠিত হয়েছিল এবং রাজ্যপালের সম্মতি ২০১৪ সালের ৬ই জানুয়ারি প্রথম কলকাতা গেজেটে প্রকাশিত হয়েছিল।
সিলমোহর
বিশ্ববিদ্যালয়টি প্রতিষ্ঠানর সঙ্গে সঙ্গে সিলমোহর বা প্রতীক চিহ্ন তৈরি করা হয়। সিলমোহর বা প্রতীক চিহ্নে ধানের শীষ, বই-কলম, বাঁকুড়ার ঘোড়া ছবি দৃশ্যমান। সিলমোহরের বাম ও ডান পাশে একটি করে মোট দুটি ধানের শীষ অবস্থান করছে। উপরের অংশে বাংলা ভাষায় "বাঁকুড়া বিশ্ববিদ্যালয়" লেখা রয়েছে। এর নীচে ইংরেজিতে বিশ্ববিদ্যালয়ে প্রতিষ্ঠা বছর উল্লেখিত হয়েছে। সিলমোহরের মধ্যভাগে উপরের অংশে বই ও কলমের ছবি এবং নীচের অংশে মুখোমুখি দাঁড়িয়ে থাক দুটি ঘোড়ার ছবি রয়েছে। ঘোড়ার ছবি দুটি বাঁকুড়ার বিখ্যাত পোড়ামাটির ঘোড়ার শিল্পকর্মকে নির্দেশ করে। সিলমোহরের নীচের অংশে ইংরেজিতে "বাঁকুড়া বিশ্ববিদ্যালয়" লেখা রয়েছে এবং সবচেয়ে নীচে সংস্কৃত ভাষায় বিশ্ববিদ্যালয়ের নীতি বাক্য লেখা রয়েছে।
শিক্ষাপ্রাঙ্গণ
বিশ্ববিদ্যালয়টির মোট চারটি শিক্ষাপ্রাঙ্গণ বা বিদ্যায়তন রয়েছে। প্রতিটি শিক্ষাপ্রাঙ্গণ বাঁকুড়া জেলায় অবস্থিত। শিক্ষাপ্রাঙ্গণ চারটি হল পুরন্দরপুর শিক্ষাপ্রাঙ্গণ, পুয়াবাগান শিক্ষাপ্রাঙ্গণ, মিথিলা শিক্ষাপ্রাঙ্গণ ও ছান্দর শিক্ষাপ্রাঙ্গণ।
শাসন
বিশ্ববিদ্যালয়টি প্রশাসনিক আধিকারিকদের একটি পর্ষদ দ্বারা পরিচালিত হয়। পর্ষদটি বিশ্ববিদ্যালয় ও এর অধিভুক্ত কলেজসমূহের কার্যক্রম ও বিশ্ববিদ্যালয়ের তহবিল পর্যবেক্ষণ করে।
বাঁকুড়া বিশ্ববিদ্যালয়ের উপাচার্য বিশ্ববিদ্যালয়ের প্রধান নির্বাহী কর্মকর্তা। দেব নারায়ণ বন্দ্যোপাধ্যায় হলেন বিশ্ববিদ্যালয়ে প্রথম ও বর্তমান উপাচার্য।
অধিক্ষেত্র
বিশ্ববিদ্যালয়ের সঙ্গে পশ্চিমবঙ্গের ২৪ টি মহাবিদ্যালয় অধিভুক্ত রয়েছে। প্রধান কিছু অধিভুক্ত মহাবিদ্যালয়ের মধ্যে রয়েছে: • বাঁকুড়া খ্রিস্টান কলেজ
• বাঁকুড়া সাম্মিলনি কলেজ
• বাঁকুড়া জেলা সারদামণি মহিলা মহাবিদ্যাপীঠ
• বড়জোড়া কলেজ
• পন্ডিত রঘুনাথ মুর্মু স্মৃতি মহাবিদ্যালয়
• শালতোড়া নেতাজি শতবার্ষিকী মহাবিদ্যালয়
• সোনামুখী মহাবিদ্যালয়
• যামিনী রায় মহাবিদ্যালয়
• পাঁচমুড়া মহাবিদ্যালয়
• শালডিহা কলেজ
বিদ্যালয়
বিশ্ববিদ্যালয়ের ৩ টি বিদ্যালয়ে মোট ১৩ টি বিভাগ রয়েছে। বিদ্যালয়মূহ হল বিজ্ঞান বিদ্যালয়, সাহিত্য, ভাষা ও সংস্কৃতি অধ্যয়ন বিদ্যালয় এবং সামাজিক বিজ্ঞান বিদ্যালয়।
বিশ্ববিদ্যালয়ের বিদ্যালয় ও বিদ্যালয়ভুক্ত বিভাগসমূহ তালিকা আকারে প্রকাশ করা হল:
ভর্তি
স্নাতক স্তরের অধ্যয়নের জন্য—কলা (বিএ) ও বিজ্ঞান (বিএসসি) শাখা—শিক্ষার্থীরা তাদের উচ্চ মাধ্যমিক পরীক্ষার সংশয় পত্র বা সমমানের পরীক্ষার ফলাফলের ভিত্তিতে একাধিক কোর্সের জন্য সরাসরি আবেদন করতে পারে। শিক্ষার্থীদের তাদের প্রাপ্ত নম্বর ও উপলব্ধ আসন সংখ্যা অনুযায়ী সংক্ষিপ্ত তালিকাভুক্ত করা হয়।
গ্রন্থাগার
বিশ্ববিদ্যালয়ের কেন্দ্রীয় গ্রন্থাগারটি ২০১৬ সালে প্রতিষ্ঠিত হয়েছিল। বিশ্ববিদ্যালয়ের শিক্ষার্থী সহ অধিভুক্ত মহাবিদ্যালয়ের শিক্ষার্থীদেরও কেন্দ্রীয় গ্রন্থাগারে প্রবেশের অনুমতি রয়েছে। গ্রন্থাগারে ৩০,০০০ টিরও বেশি মুদ্রিত বই রয়েছে। বইয়ের সংগ্রহের মধ্যে বাংলা সাহিত্য, ইংরেজি সাহিত্য, বিশুদ্ধ বিজ্ঞান, শিল্পকলা, ইতিহাস ও সামাজিক বিজ্ঞান, ভাষা ইত্যাদি বিষয়ের বিস্তৃত পরিসরের নথি রয়েছে। শুধুমাত্র স্কটিশ ভাষা সাহিত্যের ৮ হাজারটি বই রয়েছে। মুদ্রিত বই ছাড়াও গ্রন্থাগারে ডেলনেট, দক্ষিণ এশিয়ান আর্কাইভ ইত্যাদির প্রবেশযোগ্যতা রয়েছে।
অনুমোদন ও স্বীকৃতি
বাঁকুড়া বিশ্ববিদ্যালয় ইউজিসি আইন, ১৯৫৬-এর ধারা ২(এফ)-এর অধীনে স্বীকৃত।
আঙ্গুলের গাঁটের মুষ্টিযুদ্ধ
আঙ্গুলের গাঁটের মুষ্টিযুদ্ধ (এছাড়া বেয়ার নাকল, প্রাইজফাইটিং, অথবা ফিসটিকাফ নামে পরিচিত) ঘনিষ্ঠভাবে প্রাচীন যুদ্ধ ক্রীড়া সম্পর্কিত বক্সিং মূল ফর্ম। এটা হাতে কোন বক্সিং গ্লাভস বা প্যাডিং ফর্ম ছাড়া দুই ব্যক্তির ফাইটিং খেলা। রাস্তার মারামারি এবং আঙ্গুলের গাঁটের মুষ্টিযুদ্ধের মধ্যে পার্থক্য হল নিয়মকানুন, পতিত প্রতিপক্ষকে আঘাত না করা।
ইতিহাস
দীর্ঘতম আঙ্গুলের গাঁটের মুষ্টিযুদ্ধের রেকর্ড অস্ট্রেলিয়ার ভিক্টোরিয়ায় ১৮৫৫ সালের ৩ ডিসেম্বর, ৬ ঘণ্টা ১৫ মিনিট যাবত জেমস কেলি এবং জনাথন স্মিথের মধ্যকার খেলা।
ইতিহাসের দীর্ঘতম পেশাদারী খেলোয়াড় হিসেবে রেকর্ড করেছেন জেম মেস। তিনি ৬০এ ৩৫ বছরের বেশি সময় খেলেছেন, এবং ১৯০৯ সালে ৭৯ বয়সে তার শেষ প্রদর্শনী হয়।
ভারতীয় যুদ্ধাপরাধসমূহ
১৯৪৭ সালে স্বাধীনতা অর্জনের পর থেকে ভারত বহু সংখ্যক যুদ্ধে লিপ্ত হয়েছে। এসব যুদ্ধের সময় ভারতীয় সামরিক বাহিনী কর্তৃক সংঘটিত যুদ্ধাপরাধসমূহ এই নিবন্ধের আলোচ্য বিষয়।
হায়দ্রাবাদ আক্রমণ
১৯৪৮ সালের সেপ্টেম্বরে ভারতীয় সেনাবাহিনী হায়দ্রাবাদ আক্রমণ ও দখল করে। হায়দারাবাদ দখলের পর ভারতীয় সৈন্যরা স্থানীয় মুসলিমদের বিরুদ্ধে গণহত্যা, লুটতরাজ ও ধর্ষণে লিপ্ত হয় ।
ভারতীয় সরকার এসব ঘটনা তদন্তের জন্য একটি কমিশন গঠন করে। কমিশনটির একটি প্রতিবেদনের অংশবিশেষ নিম্নরূপ: "গাঞ্জোতির অধিবাসী পাশা বাইয়ের বক্তব্য: 'সেনাবাহিনীর আগমনের পর গাঞ্জোতিতে সমস্যার শুরু হয়। এখানকার সব যুবতী মুসলিম মেয়েকে ধর্ষণ করা হয়েছে। ওসমান সাহিবের পাঁচ মেয়ে এবং কাজী সাহেবের ছয় মেয়েকে ধর্ষণ করা হয়েছে। ইসমাইল সাহিব সওদাগরের মেয়েকে সাইবা চামারের বাড়িতে এক সপ্তাহ ধরে ধর্ষণ করা হয়েছে। উমার্গা থেকে প্রতি সপ্তাহে সৈন্যরা আসত এবং সারারাত ধর্ষণের পর মুসলিম তরুণীদের সকালে বাড়ি পাঠিয়ে দিত।...'"
ভারতীয় সেনাবাহিনী হায়দারাবাদে ধর্ষণকে যুদ্ধের একটি অস্ত্র হিসেবে ব্যবহার করেছিল । হাজার হাজার ভারতীয় সৈন্য হায়দারাবাদের গ্রামগুলোর ওপর চড়াও হত এবং নারীদের ধর্ষণ করত। ভারতীয় সৈন্য হাজির হয়েছিল এমন প্রতিটি গ্রামে ধর্ষণের ঘটনা ঘটেছিল । একটি ঘটনায় ৬ থেকে ৭ হাজার ভারতীয় সৈন্য ও পুলিশ বরাঙ্গল জেলার গ্রামগুলোতে হানা দেয় এবং তিন শত নারীকে ধর্ষণ করে। এদের মধ্যে ৪০ জনকে গণধর্ষণ করে মেরে ফেলা হয় ।
এখনই সময় (১৯৮০-এর চলচ্চিত্র)
এখনই সময় ১৯৮০ সালে মুক্তিপ্রাপ্ত বাংলাদেশী বাংলা ভাষার সামাজিক চলচ্চিত্র। ছায়াছবিটি পরিচালনা করেছেন আবদুল্লাহ আল মামুন। এর কাহিনী ও চিত্রনাট্য লিখেছেন পরিচালক নিজেই। এতে প্রধান চরিত্রে অভিনয় করেন আবদুল্লাহ আল মামুন ববিতা, উজ্জ্বল, আবুল খায়ের প্রমুখ। এই চলচ্চিত্রের জন্য ১৯৮০ সালে পরিচালক আবদুল্লাহ আল মামুন শ্রেষ্ঠ পরিচালক হিসেবে জাতীয় চলচ্চিত্র পুরস্কার লাভ করে।
কাহিনী সংক্ষেপ
আবদুল্লাহ আল মামুন একজন প্রগতিশীল যুবক। সমাজের নানা কাজে সময় বের করতে গিয়ে নিজের স্ত্রীর কথাও ভুলে যান। নিজের স্ত্রীর রোজগারে চলেন। কিন্তু একসময় স্ত্রীর কাছে হাত পাততে লজ্জা বোধ করেন। এতে করে আর্থিক সংকটে পড়েন। স্ত্রী অসুস্থ হলে হাসপাতালে নেওয়ার টাকাও থাকে না তার কাছে। তখন সমাজের নষ্ট মানুষদের সঙ্গে মিশে বড়লোক হন। কিন্তু শ্রমিকদের বিক্ষোভে সময় সাধারণ মানুষের হাতে মারা যান।
সঙ্গীত
এখনই সময় চলচ্চিত্রের সঙ্গীত পরিচালনা করেছেন শেখ সাদী খান। গীত রচনা করেছেন মোহাম্মদ মনিরুজ্জামান। গানে কণ্ঠ দিয়েছেন সাবিনা ইয়াসমিন, আবিদা সুলতানা, ও প্রণব ঘোষ।
পুরস্কার
জাতীয় চলচ্চিত্র পুরস্কার
কার্লা লেন
তাঁর বেশিরভাগ কাজই ছিল বলিষ্ঠ নারী চরিত্রের উপর, যার মধ্যে ছিল "হতাশ গৃহিণী এবং শ্রমিক শ্রেণীর মাতৃতান্ত্রিক" চরিত্র। পরবর্তী বছরগুলোতে তিনি একজন প্রাণীকল্যাণ উকিল হিসাবে সুপরিচিতি পেয়েছিলেন।
প্রাথমিক জীবন এবং শিক্ষা
কার্লা লেন লিভারপুলের ওয়েস্ট ডার্বিতে জন্মগ্রহণ করেছিলেন। তার পিতা কার্ডিফে জন্মগ্রহণকারী গর্ডন ডি ভিন্স ব্যারাক মার্চেন্ট নেভিতে কর্মরত ছিলেন। তিনি একটি কনভেন্ট স্কুলে পড়াশোনা করেছিলেন এবং সাত বছর বয়সে একটি "স্কুল কবিতা পুরস্কার" জিতেছিলেন।
লেন ওয়েস্ট ডারবি এবং হেসওয়ালে বড় হয়েছিলেন। তিনি ১৪ বছর বয়সে স্কুল ছেড়ে নার্সিংয়ে কাজ করেছিলেন। তার আত্মজীবনী অনুসারে তিনি ১৭ বছর বয়সে বিয়ে করেছিলেন এবং ১৯ বছর বয়সে তার দুটি পুত্রসন্তানের জন্ম হয়, যদিও সরকারি রেকর্ড থেকে জানা যায় যে তিনি যখন বিয়ে করেছিলেন তখন তার বয়স ছিল ১৯ বছর।
জাতীয় চার্চ পরিষদ বাংলাদেশ
ইতিহাস
১৯৭১ সালে বাংলাদেশ স্বাধীন হওয়ার পরে পূর্ব পাকিস্তান খ্রিস্টান কাউন্সিল নাম পরিবর্তন করে জাতীয় চার্চ পরিষদ বাংলাদেশ (এনসিসিবি) নামকরণ করে। জাতীয় চার্চ পরিষদ বাংলাদেশের গীর্জাগুলোর একটি জাতীয় এবং বৈশ্বিক একতার জন্য কাজ করে। এছাড়া ন্যায়বিচার, মানবতাবাদী এবং শান্তিপূর্ণ সমাজ গঠনে খ্রিস্টান বিশ্বাস, সাক্ষ্য এবং পরিষেবাদি প্রচারের জন্য বৈচিত্র্যময় কিন্তু বৃহত্তর স্বার্থে সব গীর্জাকে একত্রিত করতে চায়। এখানে রোমান ক্যাথলিক এবং অন্যান্য সংস্থা একসাথে কাজ করে। প্রায় ১৫ টি প্রোটেস্ট্যান্ট ধর্মীয় গীর্জা এবং 8 টি খ্রিস্টান সংগঠন / সমিতি রয়েছে এখানে।
মিন ডং উইকিপিডিয়া
মিং ডং উইকিপিডিয়া হচ্ছে অনলাইন বিশ্বকোষ উইকিপিডিয়ার মিং ডং ভাষার সংস্করণ। September 2023 অনুযায়ী এই উইকিপিডিয়ায় মোট টি নিবন্ধ, 0 জন ব্যবহারকারী, 0 জন প্রশাসক ও 0টি ফাইল আছে। মিং ডং উইকিপিডিয়ায় উইকিপিডিয়ানদের সম্মিলিত সম্পাদনার সংখ্যা টি।
তায়েফ সলিম
খাজা তায়েফ সলিম ছিলেন বাংলাদেশের একজন মধ্যযুগীয় সুফী। ১৩০৩ খ্রীষ্টাব্দে তিনি শাহ জালালের নেতৃত্বে শ্রীহট্ট বিজয়ের চূড়ান্ত লড়াইয়ে অংশ নিয়েছিলেন। বিজয়ের বাদে, উনি গােধরালী (গোধরাইল) পরগণার সিলাম গ্রামে বসতি স্থাপন করেন যেখানে উনার মাজার এখনও রয়েছে।
মিন ডং উইকিপিডিয়া
বহিঃসংযোগ
মিং ডং উইকিপিডিয়া
চিও ল্যান লেক
<templatestyles src="Module:Infobox/styles.css">
চিও ল্যান লেক ( เชี่ยวหลาน, ) বা রাজ্যপ্রভা বাঁধ জলাধার ( อ่างเก็บน้ำเขื่อนรัชชประภา), থাইল্যান্ডের সুরাত থানি প্রদেশের খাও সোক জাতীয় উদ্যানে অবস্থিত লেক। এটি একটি  কৃত্রিম হ্রদ, ১৯৮৭ সালে বিদ্যুতের উৎস হিসেবে থাইল্যান্ডের ইলেকট্রিসিটি জেনারেটিং অথরিটি (EGAT) রাজ্যপ্রভা বাঁধ নির্মাণ করে।
রাজ্যপ্রভা বাঁধ
রাজ্যপ্রভা বাঁধ, যার অর্থ 'রাজ্যের আলো', ১৯৮৭ সালের মে মাসে রাজার ৬০ তম জন্মদিনে উদ্বোধনী অনুষ্ঠানে রাজার পদবি থেকে এর নামকরণ করা হয়েছিল। সেদিনের আগে এর নাম ছিল 'চিও ল্যান প্রজেক্ট'। এটি বিদ্যুৎ উৎপাদন, বন্যা নিয়ন্ত্রণ, সেচ এবং মৎস্য চাষের জন্য একটি বহুমুখী প্রকল্প হিসাবে ডিজাইন করা হয়েছিল। ১৯৮২ সালে, থাইল্যান্ডের ইলেক্ট্রিসিটি জেনারেটিং অথরিটি (ইজিএটি) ক্লং সেং নদীর গতিপথ দিয়ে বাঁধ নির্মাণ শুরু করে। যা অববাহিকা । এই বিশাল এলাকা পানিপূর্ণ করার জন্য, বান চিউ লান গ্রামের ৩৮৫টি পরিবারকে পুনর্বাসিত করা হয়। রাবার এবং অন্যান্য চাষের সুযোগ যেমন হাঁস-মুরগি, ফলের বাগান, সবজি চাষ, এবং জলাশয়ে মৎস্য চাষ কৃষকদের আয় বজায় রাখার জন্য প্রয়োজনীয় প্রশিক্ষণ কর্মসূচি এবং ঋণ সুবিধার সাথে একত্রে চালু করা হয়।
প্রতিটি পরিবার ১৯ রাই ( 7.2 acre ) রাবার বাগানের করার জন্য পেয়েছে পাশাপাশি এক রাই ( 0.39 acre ) তাদের বাসস্থানের জন্য। ক্ষতিপূরণের অংশ হিসাবে, পুনর্বাসিত ব্যক্তিরা পরিবারপ্রতি মাসে ১০০০ বাত পান। পুনর্বাসন মৌলিক পাবলিক অবকাঠামো, জল সরবরাহ ব্যবস্থা, এবং স্কুল, পুলিশ স্টেশন, মেডিকেল সেন্টার এবং কমিউনিটি হলের মতো পাবলিক ভবন তৈরি করা হয়েছে—যার সবই থাই সরকার দ্বারা নির্মিত।
লেকের গড় গভীরতা প্রায় 40 m যখন হ্রদের গভীরতম স্থান প্রায় 90 m গভীর।
পর্যটন
জাতীয় উদ্যান এলাকা বাঘ, হাতি, ট্যাপির এবং অনেক বানর প্রজাতির মতো স্তন্যপায়ী প্রাণীদের বসবাস রয়েছে। হর্নবিল, ব্যান্ডেড পিটাস এবং গ্রেট আর্গাসের মতো পাখিরাও বনের বাসিন্দা।সরীসৃপগুলির মধ্যে রয়েছে কিং কোবরা, জালিকাযুক্ত অজগর এবং উড়ন্ত টিকটিকি। জলাধার এলাকায় ক্লং সেং, ক্লং নাখা এবং কায়েং ক্রুং বন্যপ্রাণী অভয়ারণ্য রয়েছে যেখানে বিরল প্রাণী পাওয়া যায়। খাও সোক ন্যাশনাল পার্কের পশ্চিমে শ্রী ফাং নাগা ন্যাশনাল পার্ক অবস্থিত যা সংরক্ষণ এলাকা ৪০০০ বর্গ কিলোমিটার পর্যন্ত বিস্তৃত।
সমুদয়কাঠী ইউনিয়ন
সমুদয়কাঠী বাংলাদেশের পিরোজপুর জেলার অন্তর্গত নেছারাবাদ উপজেলার একটি ইউনিয়ন।
আয়তন ও অবস্থান
সমুদয়কাঠী ইউনিয়নের আয়তন ১০,৪১১ একর। এ ইউনিয়নের পূর্বে কীর্তিপাশা ইউনিয়ন, পশ্চিমে দৈহারী ইউনিয়ন, উত্তরে জলাবাড়ী ইউনিয়ন এবং দক্ষিণে শেখেরহাট ইউনিয়ন ও আমড়াজুড়ি ইউনিয়ন অবস্থিত।
প্রশাসনিক কাঠামো
সমুদয়কাঠী ইউনিয়ন নেছারাবাদ উপজেলার আওতাধীন ৮নং ইউনিয়ন পরিষদ। এ ইউনিয়নের প্রশাসনিক কার্যক্রম নেছারাবাদ থানার আওতাধীন। এটি জাতীয় সংসদের ১২৭নং নির্বাচনী এলাকা পিরোজপুর-১ এর অংশ।
জনসংখ্যার উপাত্ত
২০১১ সালের আদমশুমারি অনুযায়ী সমুদয়কাঠী ইউনিয়নের মোট জনসংখ্যা ১৩,৪০০ জন। এর মধ্যে পুরুষ ৬,৫৪৪ জন এবং মহিলা ৬,৮৫৬ জন। মোট পরিবার ৩,৪৪৩টি।
শিক্ষা
২০১১ সালের আদমশুমারি অনুযায়ী সমুদয়কাঠী ইউনিয়নের সাক্ষরতার হার ৬৫.৮%। এ ইউনিয়নে ১টি কলেজ, ৬টি মাধ্যমিক বিদ্যালয়, ৩টি দাখিল মাদ্রাসা, ২টি জাপানি স্কুল, ২১টি সরকারি প্রাথমিক বিদ্যালয়, ৪টি কিন্ডারগার্টেন ও ২টি হাফিজিয়া মাদ্রাসা রয়েছে।
সফর
সফর (صفر) হলো ইসলামি বর্ষপঞ্জির দ্বিতীয় মাস। মুসলিম মতে, "এই মাসে প্রথম মানব ও নবী আদম-কে জান্নাত হতে বহিস্কার করা হয়।"
সময়সূচী
ইসলামি বর্ষপঞ্জি একটি চন্দ্র পঞ্জিকা এবং এই বর্ষপঞ্জির মাসগুলো শুরু হয় যখন নতুন চাঁদের ক্রিসেন্ট দৃশ্যমান হয়। যেহেতু ইসলামি চন্দ্রভিত্তিক বর্ষপঞ্জিটির বছর পূর্ণ হয় সৌর পঞ্জিকা অপেক্ষা ১১ হতে ১২ দিন পূর্বেই, ফলে প্রতি বছর সফর মাসের শুরুর দিনটি প্রচলিত সৌরভিত্তিক গ্রেগরিয়ান বর্ষপঞ্জির সাথে একই দিনে মেলে না। সৌদি আরবে প্রচলিত “উম্ম আল-কুরা বর্ষপঞ্জি” অনুসারে, আনুমানিকভাবে, সফর মাসটি শুরু এবং স্থায়ীত্ব হবে নিম্নরূপঃ
১১তম জাতীয় চলচ্চিত্র পুরস্কার (বাংলাদেশ)
১১তম জাতীয় চলচ্চিত্র পুরস্কার বাংলাদেশের তথ্য মন্ত্রণালয় কর্তৃক চলচ্চিত্রের বিভিন্ন ক্ষেত্রে বিশেষ অবদান রাখার জন্য প্রদত্ত ১১তম আয়োজন; যা ১৯৮৬ সালে বাংলাদেশের মুক্তিপ্রাপ্ত চলচ্চিত্র সমূহের জন্য দেওয়া হয়। ১৯৭৫ সাল থেকে প্রতি বছর এটি দেয়া হচ্ছে। সরকার কর্তৃক নিযুক্ত একটি জাতীয় প্যানেল বিজয়ীদের নির্বাচন করে থাকে। ১৯৮৮ সালের ২৫ জুন সোনারগাঁও হোটেলে আয়োজিত এক অনুষ্ঠানের পুরস্কার প্রদান করা।
বিজয়ীদের তালিকা
এই বছর ১৯টি শাখার মধ্যে ৩টি যৌথ পুরস্কারসহ ১৫টি শাখায় পুরস্কার প্রদান করা হয়।
পূর্ণ সংস্পর্শ কারাতে
পূর্ণ সংস্পর্শ কারাতে কারাতের একধরনের ফর্ম যেখানে প্রতিযোগীরা সরাসরি (এছাড়া কুমিতেও বলা হয়) আঘাতের মাধ্যমে প্রতিপক্ষকে ভূপাতিত করা হয়, এবং যেগুলো হালকা সংস্পর্শ/অর্ধ সংস্পর্শ সেখানে সরাসরি আঘাতের মাধ্যমে প্রতিপক্ষকে ভূপাতিত করা ফাউল হিসেবে বিবেচিত হয়।
এছাড়া স্কুল/স্টাইল কারাতের পার্থক্য বোঝাতেও এই শব্দটি ব্যবহিত হয়।
ফিফা বিশ্বকাপের রেকর্ড এবং পরিসংখ্যান
এটি হচ্ছে ফিফা বিশ্বকাপ এবং এর বাছাইপর্বের রেকর্ডের তালিকা।
সর্বাধিক শিরোপা বিজয়ী
গাঢ়: স্বাগতিক। জার্মানি, পশ্চিম জার্মানি হিসেবে বিজয়ী হয়
সর্বাধিক দ্বিতীয়-স্থান সম্পন্নকারী
গাঢ়: স্বাগতিক।
সর্বাধিক ফাইনালে পৌঁছেছে
গাঢ়: স্বাগতিক।
উপরের তিনটি পর্যায় সর্বাধিক সম্পন্নকারী
গাঢ়: স্বাগতিক।
সর্বাধিক চতুর্থ-স্থান সম্পন্নকারী
গাঢ়: স্বাগতিক।
সর্বাধিক তৃতীয়–চতুর্থ-স্থান সম্পন্নকারী
গাঢ়: স্বাগতিক।
গুগল অ্যানালিটিক্স
গুগল অ্যানালিটিক্স হল গুগল দ্বারা অফার করা একটি ওয়েব বিশ্লেষণ পরিষেবা যা ওয়েবসাইট ট্র্যাফিক এবং মোবাইল অ্যাপ ট্র্যাফিক এবং ইভেন্টগুলিকে ট্র্যাক করে এবং রিপোর্ট করে, বর্তমানে গুগল মার্কেটিং প্ল্যাটফর্ম ব্র্যান্ডের মধ্যে একটি প্ল্যাটফর্ম হিসাবে। অর্চিন অধিগ্রহণের পর গুগল ২০০৫ সালের নভেম্বরে পরিষেবাটি চালু করে।
২০১৯ সাল পর্যন্ত, গুগল অ্যানালিটিক্স হল ওয়েবে সর্বাধিক ব্যবহৃত ওয়েব বিশ্লেষণ পরিষেবা। গুগল অ্যানালিটিক্স একটি সফটওয়্যার ডেভেলপমেন্ট কিট প্রদান করে যা আইওএস এবং অ্যান্ড্রয়েড (অপারেটিং সিস্টেম) অ্যাপ থেকে ব্যবহার ডেটা সংগ্রহ করতে দেয়, যা মোবাইল অ্যাপের জন্য গুগল অ্যানালিটিক্স নামে পরিচিত।
গুগল অ্যানালিটিক্স তার সূচনা থেকে অনেক আপডেটের মধ্য দিয়ে গেছে এবং বর্তমানে এটি তার ৪র্থ পুনরাবৃত্তিতে রয়েছে — জিএ৪। জিএ৪ হল ডিফল্ট গুগল অ্যানালিটিক্স ইনস্টলেশন, এবং এটি (এপ্স + ওয়েব) প্রপার্টির নতুন নামকরণ করা সংস্করণ যা গুগল ২০১৯ সালে বিটা আকারে প্রকাশ করেছে। জিএ৪ ইউনিভার্সাল অ্যানালিটিক্স (ইউএ) প্রতিস্থাপন করেছে। জিএ৪-এর একটি উল্লেখযোগ্য বৈশিষ্ট্য হল গুগল-এর বিগইকুইটি- এর সাথে একটি প্রাকৃতিক একীকরণ — একটি বৈশিষ্ট্য যা আগে শুধুমাত্র এন্টারপ্রাইজ জিএ ৩৬০-এর সাথে উপলব্ধ ছিল। এই পদক্ষেপটি জিএ এবং এর বিনামূল্যের ব্যবহারকারীদের তাদের বিস্তৃত ক্লাউড অফারে একীভূত করার জন্য গুগল-এর প্রচেষ্টাকে নির্দেশ করে।
গুগল (মার্চ ২০২২) এর একটি বিবৃতি অনুসারে ইউনিভার্সাল অ্যানালিটিক্স ১ জুলাই, ২০২৩ থেকে নতুন ডেটা সংগ্রহ করা বন্ধ করবে, গুগল অ্যানালিটিক্স ৪ এটি প্রতিস্থাপন করবে। ব্যবহারকারীরা জুলাই ২০২৩ এর সময়সীমা পর্যন্ত ইউনিভার্সাল অ্যানালিটিক্স ব্যবহার করতে সক্ষম হবেন, গুগল অনুসারে সূর্যাস্তের পরে ইউএ-তে কোনও নতুন ডেটা যোগ করা হবে না।
বাসন্তী সবুজ
বাসন্তী সবুজ বা স্প্রিং গ্রিন হলো রঙচক্রে অন্তর্ভুক্ত এমন একটি রঙ যা সায়ান এবং সবুজ রঙের মাঝামাঝি অবস্থান করে। যখন সিআইই ক্রোম্যাটাইটি ডায়াগ্রামে প্লট করা হয়, এটি দৃশ্যমান বর্ণালীতে 505 ন্যানোমিটারের একটি ভিজ্যুয়াল উদ্দীপকটির সাথে মিলে যায়। When plotted on the CIE chromaticity diagram, it corresponds to a visual stimulus of 505 nanometers on the visible spectrum. Spring green is a pure chroma on the color wheel. In HSV color space, the expression of which is known as the RGB color wheel, spring green has a hue of 150°. Spring green is one of the tertiary colors on the RGB color wheel. It is also sometimes referred to as mint green.
The complementary color of spring green is rose.
ইংরেজিতে রঙের নাম হিসেবে বাসন্তী সবুজ তথা স্প্রিং গ্রিন (spring green) শব্দটির রেকর্ডকৃত প্রথম ব্যবহার হয় ১৭৬৬ সালে।
জলকেয়া
জলকেয়া হলো একটি রঙ বিশেষ যা সায়ান সদৃশ বাসন্তী সবুজ রঙের ফ্যাকাসে উজ্জ্বল একটি আভা।
ক্যামব্রিজ নীল
ডানপাশে বা উপরে প্রদর্শিত রঙটি হলো ক্যামব্রিজ নীল যা ক্যামব্রিজ বিশ্ববিদ্যালয়ের ক্রীড়া দলগুলো ব্যবহার করে থাকে।
ক্যারিবিয়ান সবুজ
ডানপাশে বা উপরে প্রদর্শিত রঙটি হলো ক্যারিবিয়ান সবুজ। এটি ১৯৯০ সালে তৈরি হওয়া একটি ক্রেয়লা রঙ।
কৃষ্ণ বাসন্তী সবুজ
ডানপাশে বা উপরে প্রদর্শিত রঙটি হলো কৃষ্ণ বাসন্তী সবুজ।
এরিন
এরিন একটি রঙের নাম যা রঙচক্রে সবুজ এবং বাসন্তী সবুজ রঙয়ের মাঝামাঝিতে অবস্থান করে। এরিন রঙ শব্দটির রেকর্ডকৃত প্রথম ব্যবহার শুরু হয় ১৯২২ সালে।
Honeydew
Displayed at right is the web color honeydew, a pastel tint of spring green. The color honeydew is a representation of the color of the interior flesh of a honeydew melon.
জংলি সবুজ
ডানপাশে বা উপরে প্রদর্শিত রঙটি হলো জংলি সবুজ। ১৯৯০ সালে এটি ক্রেয়লা রঙে অন্তর্ভুক্ত হয়। ইংরেজিতে রঙের নাম হিসেবে জংলি সবুজ বা জাঙ্গল গ্রিন শব্দটির রেকর্ডকৃত প্রথম ব্যবহার হয় ১৯২৬ সালে।
Magic mint
At right is displayed the color magic mint, a light tint of spring green.
The color magic mint is a light tint of the color mint.
This is a Crayola color formulated in 1990 (later retired in 2003).
মাঝারি সাগরসবুজ
ডানপাশে বা উপরে প্রদর্শিত ওয়েব রঙটি হলো মাঝারি সাগরসবুজ যা মূলত বাসন্তী সবুজ রঙের একটি সাদাটে রূপ। ইংরেজিতে এটি মিডিয়াম সী গ্রিন নামে পরিচিত।
Medium spring green
Displayed at right is the color medium spring green.
Medium spring green is a web color. It is close to but not right on the color wheel and it is a little closer to cyan than to green.
পুদিনা
পুদিনা পাতার সদৃশ বলে এই রংটিকে বাংলায় পুদিনা বা পুদিনা পাতা রং ও ইংরেজিতে Mint Leaf রং বলা হয়। রংয়ের উৎস ISCC-NBS Dictionary of Color Names (1955)--Color Sample of Mint Leaf (color sample #140):.
১৯২০ সালে প্রথমবার ইংরেজিতে রঙের নাম হিসাবে পুদিনা (Mint/Mint Leaf) ব্যবহৃত হয়।
Mint cream
Displayed at right is the web color mint cream, a pale pastel tint of spring green. The color mint cream is a representation of the color of the interior of an after dinner mint (which is disc shaped with mint flavored buttercream on the inside and a chocolate coating on the outside).
Mint green
Mint green is a pale tint of green that resembles the color of mint green pigment, and was a popular color in the 1990s.
Mountain meadow
Displayed at right is the color mountain meadow.
Mountain meadow is a Crayola crayon color formulated in 1998.
ফার্সি সবুজ
ইরানে মৃৎশিল্প ও গালিচায় এটি ব্যবহৃত হয়। ইংরেজি ভাষায় রঙের নাম হিসেবে ফার্সি সবুজ শব্দটির রেকর্ডকৃত প্রথম ব্যবহার শুরু হয় ১৮৯২ সালে।
Pine green
Pine green is a rich dark shade of spring green that resembles the color of pine trees. It is an official Crayola color (since 1903) that is this exact shade in the Crayola crayon, but in the markers, it is known as crocodile green. The color pine green is a representation of the average color of the leaves of the trees of a coniferous forest. The color pine green was originally known as pine tree. The first recorded use of pine tree as a color name in English was in 1923.
Sea green
Sea green is a shade of cyan color that resembles the hue of shallow seawater as seen from the surface.
Sea green is notable for being the emblematic color of the Levellers party in the politics of 1640s England. Leveller supporters would wear a sea-green ribbon, in a similar manner to the present-day red AIDS awareness ribbon.
Sea foam green
This is the Crayola version of the above color, a much brighter and lighter shade. It was introduced in 2001.
Skobeloff
At right is displayed the color Skobeloff green.
The first recorded use of Skobeloff green as a color name in English was in 1912.
Teal
Teal is displayed at right. It is a medium blue-green color that is a representation of the color of the neck coloring of a duck called the common teal. The color teal is actually a dark tone of cyan.
Viridian
At right is displayed the color viridian, a medium tone of spring green.
The first recorded use of viridian as a color name in English was in the 1860s (exact year uncertain).
Zomp
Displayed at right is the color zomp.
১৯৮৮ গিলগিত গণহত্যা
১৯৮৮ গিলগিত গণহত্যা দ্বারা ১৯৮৮ সালে পাকিস্তানের বর্তমান গিলগিত-বালতিস্তান প্রদেশে সংঘটিত একটি গণহত্যার ঘটনাকে নির্দেশ করা হয়।
১৯৮৮ সালে পাকিস্তানের গিলগিতের শিয়া মুসলিমরা বিদ্রোহ করলে পাকিস্তানের রাষ্ট্রপতি জিয়াউল হকের সরকার তা নিষ্ঠুরভাবে দমন করে । বিদ্রোহটি দমন করার জন্য পাকিস্তান সেনাবাহিনী আফগানিস্তান ও খাইবার পাখতুনখোয়া থেকে সশস্ত্র সুন্নি উপজাতীয়দের গিলগিত ও এর পার্শ্ববর্তী অঞ্চলসমূহে নিয়ে যায়  ।
বানৌজা সুরমা
বাংলাদেশ নৌবাহিনীর দুটি জাহাজ বানৌজা সুরমা নাম বহন করেছে:
কালোগ্রীব খরগোশ
কালোগ্রীব খরগোশ বা দেশি খরগোশ (Indian hare বা black-naped hare) (বৈজ্ঞানিক নাম:Lepus nigricollis) হচ্ছে Leporidae পরিবারের Lepus গণের একটি লম্বা-লেজি ছোট স্তন্যপায়ী প্রাণী।
বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের রক্ষিত বন্যপ্রাণীর তালিকার তফসিল-১ অনুযায়ী এ প্রজাতিটি সংরক্ষিত।
বর্ণনা
কালোগ্রীব খরগোশ একটি লম্বা-লেজি ছোট স্তন্যপায়ী প্রাণী। এদের চোখ বড়, কান দীর্ঘ ও লেজ খাটো। পুরুষ সাধারণত স্ত্রীর চেয়ে আকারে বড়। সামনের পায়ে আঙুল ৫টি কিন্তু পেছনের পায়ে ৪টি; নখর চাপা ও দীর্ঘাকার। প্রাপ্তবয়স্ক এই প্রজাতির খরগোশের মাথাসহ দেহের দৈর্ঘ্য ৫০ সেমি, চুলসহ খাটো লেজ ১০ সেমি, কান দৈর্ঘ্যে ১৩ সেমি ও চওড়ায় ৭ সেমি।
বিস্তৃতি
কালোগ্রীব খরগোশ বাংলাদেশ ছাড়াও ভারত, নেপাল, ভুটান, পাকিস্তান, ইন্দোনেশিয়া ও শ্রীলংকায় পাওয়া যায়।
মিনগ্রেলীয় উইকিপিডিয়া
মিনগ্রেলীয় উইকিপিডিয়া হচ্ছে অনলাইন বিশ্বকোষ উইকিপিডিয়ার মিনগ্রেলীয় ভাষার সংস্করণ। September 2023 অনুযায়ী এই উইকিপিডিয়ায় মোট টি নিবন্ধ, 0 জন ব্যবহারকারী, 0 জন প্রশাসক ও 0টি ফাইল আছে। মিনগ্রেলীয় উইকিপিডিয়ায় উইকিপিডিয়ানদের সম্মিলিত সম্পাদনার সংখ্যা টি।
বহিঃসংযোগ
মিনগ্রেলীয় উইকিপিডিয়া
হীনা সিধু
হীনা সিধু (জন্ম: ২৯ আগস্ট, ১৯৮৯) একজন ভারতীয় ক্রীড়া শ্যুটার। ৭ এপ্রিল ২০১৪, সালের সময়ানুসারে, সিধু  প্রথম ভারতীয় পিস্তল শ্যুটার   যিনি আন্তর্জাতিক শুটিং স্পোর্ট ফেডারেশন দ্বারা বিশ্বের  এক নম্বর  স্থানে পৌঁছান। ২০১৩ সালে সিধু প্রথম ভারতীয় পিস্তল শ্যুটার হন যিনি আইএসএসএফ বিশ্বকাপের ফাইনালে  ১০ মিটার এয়ার পিস্তল ইভেন্টে একটি স্বর্ণ পদক জয় করেন। ২০১৪ সালে সিধু ১০ মিটার এয়ার পিস্তল ইভেন্টে ২০৩.৮ পয়েন্ট চূড়ান্ত স্কোর করে, বিশ্ব রেকর্ড ধারক ছিলেন। সিধু ডান হাতি ও ডান চোখ প্রভাবশালী গোল্ড কোস্ট ২০১৮ বিজয়ী।
ব্যক্তিগত জীবন
২০১৩ সালে সিধু, ব্যাচেলর অব ডেন্টাল সার্জারি পাশ করেন। সিধুর বাবা ছিলেন একজন জাতীয় ক্রীড়া শ্যুটার, তার ভাইও  ১০ মিটার এয়ার পিস্তল ইভেন্টে একজন শ্যুটার। সিধুর কাকা একজন বন্দুকপ্রস্তুতকারক এবং বন্দুক গ্রাহকীকরণ পেশাদার। ৭ ফেব্রুয়ারি ২০১৩, সিধু  পিস্তল শ্যুটার রোনক পণ্ডিতের সংগে বিবাহ বন্ধনে আবদ্ধ হন। সিধু মুম্বাইয়ের গোরেগাওতে বসবাস করেন।
কর্মজীবন
সিধু ২০০৬ সালে, জাতীয় জুনিয়র ও সিনিয়র দলে অংশগ্রহণ করে শুটিং শুরু করেন। তিনি  পাতিয়ালা ক্লাবের একজন সদস্যা।
২০০৯ সালে সিধু বেইজিং এ অনুুুুষ্ঠিত আইএসএসএফ বিশ্বকাপে একটি রৌপ্য পদক লাভ করেন। তিনি কেরালায় জাতীয় চ্যাম্পিয়নশিপে নারীদের ১০ মিটার এয়ার পিস্তল ইভেন্টে প্রথম স্থান লাভ করেন।
২০১০ সালে চী নের কুয়াংচৌ তে অন্নু রাজ সিং এবং সোনিয়া রাইয়ের সংগে সিধু, এশিয়ান গেমসে মহিলাদের ১০ মিটার এয়ার পিস্তল দলগত ইভেন্টে একটি রৌপ্য পদক জেতেন। ২০১০ সালে কমনওয়েলথ গেমসে অন্নু রাজ সিং ৩৭৫ পয়েন্ট পেয়ে এবং সিধু ৩৮৪ পয়েন্ট পেয়ে,  মহিলা জুটিতে সিধু এবং সিং  ১০ মিটার এয়ার পিস্তলে একটি স্বর্ণ পদক জেতেন।  ব্যক্তিগত  ইভেন্টে, সিধু একটি রৌপ্য পদক জেতেন।
সিধু লন্ডনে অনুষ্ঠিত ২০১২ গ্রীষ্মকালীন অলিম্পিকে ভারতীয় দলের সদস্য ছিলেন। তিনি  নারীদের ১০ মিটার এয়ার পিস্তল ইভেন্টে  অংশ নেন এবং যোগ্যতা রাউন্ডে দ্বাদশ স্থানে শেষ করেন। সিধু লন্ডন ২০১২ অলিম্পিক গেমসের কাহিনী ভিত্তিক ফার্স্ট শিরোনামযুক্ত সরকারি লন্ডন ২০১২ অলিম্পিক গেমস ছায়াছবিটির অংশ ছিলেন। ক্যারোলিন রোনাল্ড দ্বারা লিখিত, উৎপাদিত এবং নির্দেশিত ছায়াছবিটি  এক ডজন  অলিম্পিক প্রতিদ্বন্দ্বীদের নিয়ে তৈরি যারা  তাদের প্রথমবার অলিম্পিক  প্রতিদ্বন্দ্বিতা করতে লন্ডনে  প্রস্তুতি নিচ্ছিলেন।
২০১৩ সালে সিধু জার্মানির মিউনি খে আইএসএসএফ এর বিশ্বকাপ ফাইনালে স্বর্ণ পদক জেতেন। সিধু ২০৩.৮ পয়েন্ট পান, যা তাকে ওই ইভেন্টে ৫ পয়েন্ট এগিয়ে দেয় এবং তিনি বিশ্ব চ্যাম্পিয়ন  সার্বিয়ার জোরানা আরুনোভিচ এবং পূর্ববর্তী বিজয়ী  ইউক্রেনের ওলেনা কোস্তেভিচকে পরাজিত করেন।
২০১৪ সালে ভারতীয় জাতীয় শ্যুটিং বিচারে রাহি সারনোবাতকে হারিয়ে মহিলা এয়ার পিস্তল ইভেন্টে  ০.১ পয়েন্টে সিধু জেতেন।
২০১৬ সালে সিধু রিও দি জেনেরিও তে অনুষ্ঠিত  ২০১৬ গ্রীষ্মকালীন অলিম্পিক ে  নারীদের ১০ মিটার এয়ার পিস্তল এবং মহিলাদের ২৫ মিটার পিস্তল ইভেন্টে যোগ্যতায় উত্তীর্ণ হন। তিনি  মহিলাদের ১০ মিটার এয়ার পিস্তলে চতুর্দশ স্থানে এবং মহিলাদের ২৫ মিটার পিস্তল কোয়ালিফাইং চক্রে বিংশ স্থানে সমাপ্ত করেন।
২০১৭ সালে সিধু ব্রিসবেনে অনুষ্ঠিত কমনওয়েলথ শুটিং চ্যাম্পিয়নশিপে মহিলাদের ১০ মিটার এয়ার পিস্তল ইভেন্টে স্বর্ণ পদক জেতেন।
২০১৬ সালে সিধু, তেহরান ে অনুষ্ঠিত এশিয়ান এয়ার গান চ্যাম্পিয়নশিপ থেকে বেরিয়ে আসেন কারণ ইরান কর্তৃক মহিলা অংশগ্রহণকারীদের হিজাব পরিধান বাধ্যতামূলক ছিল।
২০১৮ কমনওয়েলথ গেমস ে, সিধু মহিলাদের ১০ মিটার এয়ার পিস্তল ইভেন্টে একটি রৌপ্য পদক জেতেন এবং মহিলাদের ২৫ মিটার এয়ার পিস্তল ইভেন্টে ৩৮জন স্বর্ণ পদক বিজয়ীর কমনওয়েলথ গেমস রেকর্ড  ভেঙে তিনি স্বর্ণ পদক জেতেন।
পুরস্কার
২৮ আগস্ট ২০১৪ সালে, সিধু অর্জুন পুরস্কার পান।
মার্গারেট হিউজ
মার্গারেট হিউজ (বা পেগ হিউজ, জন্ম: ১৬৪৫, মৃত্যু: ১ অক্টোবর ১৭১৯), নাট্যকার উইলিয়ম শেক্সপিয়রের নাটক ওথেলোর প্রথম ইংরেজ মঞ্চাভিনেত্রী। তিনি প্রথম পেশাদার অভিনেত্রী হিসাবে মঞ্চে অভিনয় করেছিলেন ৮ ডিসেম্বর ১৬৬০। হিউজ ছিলেন রাইনের ইংরেজ গৃহযুদ্ধের জেনারেল প্রিন্স রুপার্টের উপপত্নী।
ইংরেজ নাটকের দুর্দান্ত পরিবর্তনের সময় হিউজ অভিনেত্রী হয়েছিলেন যখন ইংরেজ গৃহযুদ্ধ চলছিল এবং ১৬৪২ সালে পিউরিটানীয় লং সংসদ কর্তৃক মঞ্চ নাটক নিষিদ্ধ করা হয়েছিল। এই নিষেধাজ্ঞার অবশেষে রাজা দ্বিতীয় চার্লস পুনরুদ্ধার করেছিলেন। রাজা তিনি নিয়মিত থিয়েটারে যেতেন এবং তিনি থিয়েটার সম্পর্কে বিশেষ চিন্তা ভাবনা করতেন। এ কাজে তিনি দুজন নাট্য ব্যক্তিত্বকেও নিয়োগ করেছিলেন। একটি ঘটনায় উল্লেখ যে, একদিন নাটক দেখতে এসেছিলেন দ্বিতীয় চার্লস। হঠাৎ নাটক বন্ধ হয়ে যায়। দ্বিতীয় চার্লস ঘটনার কারণ জানতে পারেন যে, অভিনেত্রীর চরিত্রে যে পুরুষ অভিনয় করছেন, তার দাঁড়ি কামানো তখনও শেষ হয়নি। এটাই একমাত্র কারণ না হলেও, দ্বিতীয় চার্লস বিষয়টি গুরুত্ব দিয়ে ভেবেছিলেন। অতঃপর ১৬৬২ সালে তিনি ঘোষণা করেন যে, সমস্ত স্ত্রী-চরিত্রে অভিনয় এখন থেকে মঞ্চে অভিনেত্রী দিয়েই করানো হবে। একবার ১৬৬০-এর দশকের গোড়ার দিকে মহিলারা মঞ্চে পেশাগতভাবে উপস্থিত হতে শুরু করলে তারা দ্রুত গ্রহণযোগ্যতা অর্জন করে। ১৬৬৪ সালে নাট্যকার কিলিগ্রেউ-এর দ্য পারসন'স ওয়েডিং নাটকে সব চরিত্রেই মহিলাদের অভিনয় দেখা যায়। সেই নাটক ফের দেখা যায় ১৬৭২ সালেও।
ক্যাথরিন হেসেল্টাইন
ক্যাথরিন হেসেল্টাইন (জন্ম ১৯৭৮) হলেন একজন ব্রিটিশ সক্রিয়কর্মী । তিনি মুসলিম পাবলিক অ্যাফেয়ার্স কমিটি ইউকে-র সিইও হিসাবে নির্বাচিত হয়েছিলেন, এটি চাপ সৃষ্টিকারী একটি মুসলিম গোষ্ঠী যা জায়নবাদ ও ইসলামভীতির বিরোধিতা করে।  তিনি নিয়মিত সংবাদপত্রে এবং টেলিভিশনে ব্রিটিশ মুসলিম সম্প্রদায়কে প্রভাবিত করার পাশাপাশি তাদেরকে মূলধারার রাজনীতি এবং সম্প্রদায়ের সাথে জড়িত হতে উৎসাহিত করার বিষয়ে আলোচনা করেছেন।
জীবনীক্রম
হেলস্টাইন উত্তর লন্ডনে বড় হয়েছেন। তিনি ২০ বছর বয়সে সৈয়দ হোসেনকে বিয়ে করেছিলেন এবং বিবাহসূত্রে ইসলাম ধর্মে ধর্মান্তরিত হয়েছেন। তবে পরবর্তীকালে বিয়েটি ভেঙে গিয়েছিল।
আর্জেন্টিনা-ইন্দোনেশিয়া সম্পর্ক
আর্জেন্টিনা-ইন্দোনেশিয়া সম্পর্ক আর্জেন্টিনা এবং ইন্দোনেশিয়া এর মাঝে বিদ্যমান দ্বিপাক্ষিক সম্পর্ককে নির্দেশ করে। ১৯৫৬ সালে আনুষ্ঠানিকভাবে এই দুই দেশের মাঝে কূটনৈতিক সম্পর্ক প্রতিষ্ঠিত হয়। কূটনৈতিক সম্পর্ক স্থাপনের পর থেকে এখন পর্যন্ত দুই দেশের মধ্যকার সম্পর্ক ধীরে ধীরে দৃঢ় হয়েছে।
উভয় দেশই বিভিন্ন আন্তর্জাতিক সংস্থা যেমন, গ্রুপ অব ৭৭, জি ২০ এবং ফোরাম অব ইস্ট আসিয়া-লাতিন আমেরিকা কো-অপারেশন এর সদস্য।
ইতিহাস
১৯৫৬ সালের ৩০ জুলাই, আর্জেন্টিনা এবং ইন্দোনেশিয়া এর মাঝে আনুষ্ঠানিকভাবে কূটনৈতিক সম্পর্ক স্থাপিত হয়।১৯৮২ সালে ঘটিত ফকল্যান্ডস যুদ্ধে ইন্দোনেশিয়া, যুক্তরাজ্য থেকে ফক্‌ল্যান্ড দ্বীপপুঞ্জ (Islas Malvinas) এর স্বাধীনতার জন্য করা আর্জেন্টিনার দাবির প্রতি সমর্থন জানায়।
ব্যবসা এবং বাণিজ্য
চীন এর পর এশিয়ায়, ইন্দোনেশিয়াই হল আর্জেন্টিনার রপ্তানি পণ্যের দ্বিতীয় বৃহত্তম গন্তব্য। অপরদিকে দক্ষিণ-পূর্ব এশিয়ার ক্ষেত্রে ইন্দোনেশিয়া আর্জেন্টিনার রপ্তানি পণ্যের বৃহত্তম বাজার। অপরদিকে ব্রাজিল এর পর লাতিন আমেরিকার দেশগুলোর মধ্যে আর্জেন্টিনা হল ইন্দোনেশিয়ার দ্বিতীয় বৃহত্তম ব্যবসায়িক অংশীদার
সামগ্রিকভাবে এশিয়ার দেশগুলোর মধ্যে ইন্দোনেশিয়া হল আর্জেন্টিনার দ্বিতীয় বৃহত্তম ব্যবসায়িক অংশীদার। ২০০৭ সালে দুই দেশের মধ্যকার বাণিজ্য ছিল ৬৩২.৪৭ (৬৩.২৪৭ কোটি) মার্কিন ডলারের। ২০১১ সালে যা বেড়ে দাঁড়িয়ে হয় ২ বিলিয়ন (২০০ কোটি) মার্কিন ডলার। এই দুই দেশের দ্বিপাক্ষিক বাণিজ্যে ব্যাপক বাণিজ্য ঘাটতি রয়েছে। এই বাণিজ্য ঘাটতি রয়েছে ইন্দোনেশিয়ার জন্য। প্রতি বছর আর্জেন্টিনা ১ বিলিয়ন (১০০ কোটি) মার্কিন ডলারের সয়াবিন তেল ইন্দোনেশিয়ায় রপ্তানি করে।
মার্গারেট কোয়ালি
সারাহ্ মার্গারেট কোয়ালি (জন্ম অক্টোবর ২৩, ১৯৯৪) একজন মার্কিন অভিনেত্রী ও মডেল। ২০১৩ সালে অভিনয়ে অভিষেক হওয়ার পর থেকে তিনি বেশকিছু টেলিভিশন ধারাবাহিক ও হলিউড চলচ্চিত্রে অভিনয় করেছেন। কোয়ালি একটি এমি পুরস্কার ও স্ক্রিন অ্যাক্টর্স গিল্ড পুরস্কারের জন্য মনোনয়ন পেয়েছেন।
অভিনেত্রী অ্যান্ডি ম্যাকডাওয়েলের কন্যা কোয়ালিকে শৈশবে একজন ব্যালেরিনা হিসেবে প্রশিক্ষণ দেওয়া হয়েছিল এবং সংক্ষিপ্ত সময়ের জন্য তিনি মডেলিং করেন। অভিনয়ে তার অভিষেক হয় ২০১৩ সালে নাট্যধর্মী চলচ্চিত্র পালো অলটোতে গৌণ ভূমিকায় অভিনয়ের মাধ্যমে, কিন্তু পরবর্তীতে এইচবিও ধারাবাহিক দ্য লেফট ওভার্সে (২০১৪-১৭) এক কিশোরী চরিত্রে অভিনয়ের জন্য পরিচিতি পান। এরপর কোয়ালিকে ডার্ক কমেডি চলচ্চিত্র দ্য নাইস গাইস (২০১৬) এবং নেটফ্লিক্সের সুপারন্যাচারাল থ্রিলার চলচ্চিত্র ডেথ নোটে (২০১৭) দেখা যায়।
কোয়ালি এফএক্স চ্যানেলে জীবনীমূলক নাট্যধর্মী মিনিসিরিজ ফোস/বার্ডনে (২০১৯) অভিনেত্রী ও নৃত্যশিল্পী অ্যান রেইনকিং চরিত্রে অভিনয়ের জন্য প্রশংসিত হন ও ৭১তম প্রাইমটাইম এমি পুরস্কারে মনোনয়ন পান। তার সবচেয়ে বড় বাণিজ্যিক সাফল্য আসে কোয়েন্টিন টারান্টিনোর হাস্যরসাত্মক নাট্যধর্মী ওয়ান্স আপন আ টাইম ইন হলিউড চলচ্চিত্রের মাধ্যমে। এছাড়াও কোয়ালিকে ভিডিও গেম ডেথ স্ট্রান্ডিংয়ে মামা/লকনি চরিত্রে দেখা যায়।
মডেলিং
২০১১ সালে ১৬ বছর বয়সে আলবার্তা ফেরিত্তির হয়ে নিউ ইয়র্ক ফ্যাশন উইকে র্যাম্পে হাঁটার মাধ্যমে কোয়ালি মডেলিংয়ে অভিষেক করেন। তিনি ভ্যালেন্টিনো ও শ্যানেলের হয়ে প্যারিস ফ্যাশন উইক স্প্রিং/সামার ২০১২-তে মডেল হিসেবে কাজ করেছিলেন। তিনি আবার শ্যানেলের হয়ে তাদের ফল/উইন্টার ২০১২ অনুষ্ঠানে র্যাম্পে হেঁটেছিলেন। কোয়ালি বোগ, ডব্লিউ, টিন বোগ, ইন্টারভিউ, ভ্যানিটি ফেয়ার এবং নাইলনের মত বিভিন্ন প্রকাশনা সংস্থার ফটোশুটে অংশ নিয়েছেন। কোয়ালিকে রাল্ফ লরেনের ফল/উইন্টার ২০১৬ প্রিন্ট ক্যাম্পেইনে দেখা গিয়েছে। এতে চিত্রগ্রাহক ছিলেন স্টিভেন মেইসেল।
২০১৫ সাল অনুযায়ী তিনি আইএমজি মডেলস ও উনো মডেলস বার্সেলোনার সাথে চুক্তিবদ্ধ রয়েছেন।
ব্যক্তিগত জীবন
২০১৯ সালের নভেম্বর অনুযায়ী কোয়ালি নিউইয়র্কে বাস করছেন। এর আগে তিনি তার বোন রেইনির সাথে লস অ্যাঞ্জেলেসে থাকতেন। তাদের দুইজনের বুকস নামের একটি কুকুর আছে। কোয়ালি তার বোনকে "আমার আদর্শ, পুরো পৃথিবীতে আমার সবচেয়ে ভালো বন্ধু" বলে বর্ণনা করেন।
সংযম
সংযম (संयम) অর্থ একসাথে রাখা, বেঁধে রাখা, আবদ্ধ করা,  একত্রীকরণ । এটি হল ধরণা, ধ্যান ও সমাধি এর সম্মিলিত যুগপত অনুশীলন।
অনুশীলন ও গঠন
কিছু যোগীদের দ্বারা সংযম নিয়মিত অনুশীলন করা হয়। এটি পতঞ্জলির যোগসূত্রে বর্ণিত, অষ্টাঙ্গ যোগের আট অঙ্গের মধ্যে তিনটি মনোনিবেশকারী "অঙ্গ" নিয়ে গঠিত। একজন ধ্যানকারী যিনি সংযম শিখতে সফল হন তিনি সমস্ত জ্ঞানীয় বাধা (ক্লেশ) বা সমস্যাকে জয় করেন। সূত্রগুলি তারপর বিভিন্ন মানসিক অভিজ্ঞতার বর্ণনা দেয় যেগুলিকে পতঞ্জলি "শক্তি", "সফলতা" বা "পরিপূর্ণতা" (সিদ্ধি) বলে অভিহিত করে যা একজন যোগ ধ্যানকারী সংযমের মাধ্যমে অনুভব করতে পারেন।
গুগল অ্যাসিস্ট্যান্ট
গুগল এসিস্টেন্ট হল একটি ভার্চুয়াল ব্যক্তিগত সহকারী, যেটি জনপ্রিয় প্রযুক্তি ভিত্তিক প্রতিষ্ঠান গুগল দ্বারা উন্নীত, যেটি বর্তমানে প্রাথমিকভাবে মোবাইল এবং স্মার্ট হোম ডিভাইস সমূহের জন্য সহজলভ্য। যেটি গুগল নাও থেকে বিসদৃশ, গুগল এসিস্টেন্ট দ্বিমুখী কথোপকথনে অংশগ্রহণ করতে পারে।
প্রাথমিকভাবে এসিস্টেন্টি গুগলের বার্তা আদান-প্রদান ভিত্তিক অ্যাপলিকেশন অলো এবং সক্রিয় কন্ঠযুক্ত স্মার্ট স্পিকার গুগল হোম-এর একটি অংশ হিসেবে প্রথম প্রকাশ করা হয় ২০১৬ সালের মে মাসে। তবে গুগলের উন্নীত নিজেস্ব স্মার্টফোন সমূহ পিক্সেল এবং পিক্সেল এক্সএল এ একচেটিয়া ব্যবহার হওয়ার পরবর্তীতে, ২০১৭ সালের ফেব্রুয়ারি মাস থেকে অন্যান্য এন্ড্রোয়েড ডিভাইস সমূহেও উন্নীত করার কাজ শুরু হয়, যেগুলোর মধ্যে তৃতীয় পক্ষের প্রতিষ্ঠান সমূহের স্মার্টফোন এবং স্মার্ট ঘড়ির অপারেটিং সিস্টেম এন্ড্রোয়েড ওয়্যার অন্যতম, এছাড়াও একই বছরের মে মাসে অ্যাপল-ভিত্তিক স্মার্টফোন এবং অন্যান্য গ্যাজেট সমূহের জন্য ব্যবহৃত অপারেটিং সিস্টেম আইওএস এর জন্য একটি স্বতন্ত্র অ্যাপ হিসেবে প্রকাশ করা হয়। এর পাশাপাশি ২০১৭ সালের এপ্রিল মাসে সফটওয়্যার ডেভলাপমেন্ট কিট বা সমৃদ্ধকরণের একটি ষোষণা আসে, এসিস্টন্টটি ব্যাপকভাবে বিভিন্ন ধরনের ডিভাইসগুলির সমর্থন করতে আরও সম্প্রসারিত করা হয়েছে এবং হচ্ছে, যেগুলোর মধ্যে গাড়ি এবং স্মার্টহোমের অ্যাপলিকেশন সমূহ অন্যতম। এসিস্টেন্টটির কার্যকারিতা তৃতীয় পক্ষের ডেভেলাপারদের দ্বারাও উন্নীত করা যায়।
ব্যবহারকারীরা এসিস্টেন্টের সাথে প্রথমত তাদের নিজেস্ব সাধারণ কন্ঠ দ্বারা যোগাযোগ বা কথা বলতে পারে, যদিও কী-বোর্ড ইনপুটও সমর্থিত। গুগল নাও এর মত একই রকম এবং একই পদ্ধতিতে, এসিস্টেন্টও ইন্টারনেটে কোনকিছু অনুসন্ধান করতে,  ইভেন্ট এবং অ্যালার্মগুলিকে কর্মপরিকল্পনা  অনুযায়ী করতে, ব্যবহারকারীর ডিভাইসে হার্ডওয়্যার সেটিংস সমন্বয় করতে এবং ব্যবহারকারীর গুগল অ্যাকাউন্ট থেকে তথ্য প্রদর্শন করতে সক্ষম। এছাড়াও গুগল ষোষণা করেছে যে, এসিস্টেন্টি এর নির্ধারিত ডিভাইসের ক্যামেরা দ্বারা নিদৃষ্ট বস্তু চিহ্নিত করতে এবং চাক্ষুষ তথ্য সংগ্রহ করতে সক্ষম হবে, এছাড়াও পন্য ক্রয়, টাকা প্রেরণ এবং গান শনাক্ত করতে সক্ষম হবে।
২০১৮ সালের জানুয়ারী মাসে মার্কিন যুক্তরাষ্ট্রের নেভাডা রাজ্যের লাস ভেগাস শহরে অনুষ্ঠিত (৯-১২ তারিখ) হয়ে যাওয়া কনজুমার্স ইলেকট্রনিক্স শো ২০১৮-এ ষোষিত হয় যে, প্রথম কোন এসিস্টেন্ট যেটিতে থাকছে স্মার্ট ডিসপ্লে (স্মার্ট স্পিকার সাথে স্ক্রিন বা পর্দা), যেটি ২০১৮ সালের গ্রীষ্মে বাজাড়ে ছাড়ার পরিকল্পনা রয়েছে।
বালতিস্তান বিভাগ
বালতিস্তান বিভাগ পাকিস্তানের গিলগিত-বালতিস্তান প্রদেশ অবস্থিত একটি প্রশাসনিক বিভাগ।
স্কারদু হচ্ছে বালতিস্তান বিভাগের বিভাগীয় সদর দপ্তর। ২০০৮ সালে বিভাগটি পুনরুদ্ধার করা হয়েছিল।
বর্তমানে বিভাগটিতে ৬টি জেলা রয়েছে:
মিশ্র মার্শাল আর্টস
মিশ্র মার্শাল আর্টস বা এমএমএ, দাঁড়িয়ে এবং মাটিতে ফেলে আঘাত এবং আঁকড়ে ধরার কৌশল সংবলিত পূর্ণ সংস্পর্শ যুদ্ধ খেলা। আধুনিক মিশ্র মার্শাল আর্ট শিকড় বিধিবদ্ধ সম্পূর্ণ পরিসীমা নিরস্ত্র যুদ্ধ নিকটতম নথিভুক্ত সিস্টেমের এক পাঙ্করাশন এর খেলা ছিল যেখানে প্রাচীন অলিম্পিকের সূত্রানুযায়ী হতে পারে। অসাধু - আলোচনা তলব প্রয়োজন বিভিন্ন মিশ্র শৈলী প্রতিযোগিতা স্থান গ্রহণ ইউরোপ, জাপান ও তাড়াতাড়ি ১৯০০ সালের দিকে প্রশান্ত মহাসাগরীয় সর্বত্র। ১৯২০ সাল থেকে ব্রাজিল উন্নত ছিল যে ভালে তুডো এর যুদ্ধ খেলা আল্টিমেট ফাইটিং চ্যাম্পিয়নশিপ প্রতিষ্ঠাতা (ইউএফসি) সঙ্গে ১৯৯৩ সালে গ্রেসি পরিবার দ্বারা মার্কিন যুক্তরাষ্ট্র থেকে আনা হয়েছিল।
হারারে
হারারে (Harare, Salisbury ); যার নাম ১৯৮২-এর আগপর্যন্ত সালিশ্‌বুরি ছিল, বর্তমানে স্বাধীন জিম্বাবুয়ের রাজধানী ও অন্যতম প্রধান শহর। এটি দেশটির প্রধান প্রশাসনিক কেন্দ্র ও সবচেয়ে জনবহুল শহর, ২০০৯ সালে যার আনুমানিক জনসংখ্যা ধরা হয় ১৬,০৬,০০০ এবং মহানগর এলাকায় ২৮,০০,০০০ (২৮ লাখ)। প্রশাসনিক ভাবে হারারে হারারে প্রদেশ নামের একটি প্রদেশের অন্তর্ভুক্ত শহর। এটি জিম্বাবুয়ের বাণিজ্য ও যোগাযোগ ব্যবস্থার প্রাণকেন্দ্র।
মিরানদেস উইকিপিডিয়া
মিরানদেস উইকিপিডিয়া হচ্ছে অনলাইন বিশ্বকোষ উইকিপিডিয়ার মিরানদেস ভাষার সংস্করণ। September 2023 অনুযায়ী এই উইকিপিডিয়ায় মোট টি নিবন্ধ, 0 জন ব্যবহারকারী, 0 জন প্রশাসক ও 0টি ফাইল আছে। মিরানদেস উইকিপিডিয়ায় উইকিপিডিয়ানদের সম্মিলিত সম্পাদনার সংখ্যা টি।
বহিঃসংযোগ
মিরানদেস উইকিপিডিয়া
ইম্ফল পূর্ব জেলা
ইম্ফল পূর্ব জেলা (Pron:/ˈɪmfəl or ɪmˈfɑːl/) উত্তর-পূর্ব ভারতের মণিপুর রাজ্যের ১৬টি জেলার মধ্যে একটি। প্রোম্পাট শহর জেলার প্রশাসনিক সদরদপ্তর। ২০১১ সালের হিসাব অনুযায়ী এটি ইম্ফল পশ্চিমের জেলার পরে রাজ্যের দ্বিতীয় জনবহুল জেলা।
ইতিহাস
ইম্ফাল পূর্ব জেলাটি ইম্পাল জেলার পূর্ব অংশ নিয় ১৮ জুন ১৯৯৭ সালে গঠন করা হয়। এ অংশের বড় শহর প্রোম্পাটে এর সদরদপ্তর স্থাপন করা হয়।
জনসংখ্যা
২০১১ সালের ভারতীয় জনগণনা অনুসারে, ইম্ফল পশ্চিম জেলার মোট জনসংখ্যা ৪৫২,৬৬১ জন, মাল্টার রাষ্ট্রের মোট জনসংখ্যার সমান। এটি ভারতের মোট ৬৪০টি জেলার মধ্যে ৫৫১তম জনবহুল জেলা। এ জেলার জনসংখ্যার ঘনত্ব প্রতি বর্গকিলোমিটারে ৬৩৮ জন (প্রতি বর্গমাইলে ১৬৫০ জন) লোক বসবাস করে। ২০০২-২০১১ এর দশকে এ জেলার জনসংখ্যা বৃদ্ধির হার ছিল ১৪.৬৩%। ইম্ফল পশ্চিমে নারী পুরুষের অনুপাত হল প্রতি ১০,০০০ পুরুষের বিপরীতে ১০১১ জন মহিলা। এবং জেলার সাক্ষরতার হার ৮২.৮১%।
ভাষা
২০১১ সালের আদমশুমারি অনুসারে, জিরিবামসহ ইম্ফাল পূর্ব জেলা মানুষ যে সকল ভাষা কথা বলে; মনিপুরী (৩৮৮৫৮২), বাংলা (২৩,১৮৬), কাবুই (৭,২৬৪), নেপালি (৬,৯০৩), হিন্দি (৬,৭২২), টংখুল (৪,২০৮), হামার (৩,৮২৩), থাডৌ (২,৬২২), অন্যরা (৯,৩৯১)।
প্রশাসনিক বিভাগ
জেলাটি তিনটি মহকুমা বা উপজেলায় বিভক্ত:
সম্প্রতি, ইম্ফাল পূর্ব জেলা থেকে জিরিবাম, বোরোবেক্রা এবং বাবুখাল মহকুমা নিয় জিরিবাম জেলা গঠিত হয়েছে।
ওয়ালী ফয়সাল
মোহাম্মদ ওয়ালী ফয়সাল (জন্ম: ১ মার্চ ১৯৮৫; ওয়ালী ফয়সাল নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব ঢাকা মোহামেডান এবং বাংলাদেশ জাতীয় দলের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন বাম পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় হিসেবে খেলে থাকেন।
২০০৫–০৬ মৌসুমে, বাংলাদেশী ক্লাব ঢাকা আবাহনীর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ৪ মৌসুম অতিবাহিত করেছেন। অতঃপর ২০০৯–১০ মৌসুমে তিনি ঢাকা মোহামেডানে যোগদান করেছেন। ঢাকা মোহামেডানে মাত্র ১ মৌসুম অতিবাহিত করার পর শেখ জামালের সাথে চুক্তি স্বাক্ষর করেছেন। পরবর্তীকালে, তিনি ঢাকা আবাহনী, শেখ রাসেল এবং রহমতগঞ্জের হয়ে খেলেছেন। ২০২২–২৩ মৌসুমে, তিনি রহমতগঞ্জ হতে বাংলাদেশী ক্লাব ঢাকা মোহামেডানে যোগদান করেছেন।
প্রারম্ভিক জীবন
মোহাম্মদ ওয়ালী ফয়সাল ১৯৮৫ সালের ১লা মার্চ তারিখে বাংলাদেশের নারায়ণগঞ্জে জন্মগ্রহণ করেছেন এবং সেখানেই তার শৈশব অতিবাহিত করেছেন। তার মামা আব্দুল্লাহ পারভেজও একজন ফুটবল খেলোয়াড় ছিলেন, মূলত তার মাধ্যমে ফয়সাল ফুটবলে পদার্পণ করেছেন।
আন্তর্জাতিক ফুটবল
২০০৬ সালের ৫ই এপ্রিল তারিখে, মাত্র ২১ বছর ১ মাস ৫ দিন বয়সে, ফয়সাল ফিলিস্তিনের বিরুদ্ধে এক প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন। ম্যাচটি ১–১ গোলে ড্র হয়েছিল। বাংলাদেশের হয়ে অভিষেকের বছরে ফয়সাল সর্বমোট ৪ ম্যাচে অংশগ্রহণ করেছেন।
বিসমিল্লাহ (দ্ব্যর্থতা নিরসন)
বিসমিল্লাহ বলতে যেসব বিষয় বোঝায়-
রহিমপুর ইউনিয়ন
রহিমপুর ইউনিয়ন বাংলাদেশের সিলেট বিভাগের মৌলভীবাজার জেলার কমলগঞ্জ উপজেলার একটি ইউনিয়ন।
অবস্থান ও সীমানা
কমলগঞ্জ উপজেলা থেকে রহিমপুর ইউনিয়নের দূরত্ব ১১কিমি।
গ্রাম সমূহ
কালেংগা, দেওরাছড়া চা বাগান, বড়চেগ, দক্ষিণ গ্রাম, মিরতিংগা চা বাগান, চৈত্রঘাট, প্রতাপী, ছয়কুট, জগনশালা, জগন্নাথপুর, শ্রীনাথপুর, কাঠালতলী, লক্ষীপুর, বিষ্ণুপুর, ধর্মপুর, রামচন্দ্রপুর, রহিমপুর, সিদ্ধেশ্বরপুর, কালাছড়া, দেবীপুর, যশমতপুর।
আয়তন ও জনসংখ্যা
আয়তন-৪৬.৭০বর্গ কি:মি:। জনসংখ্যা: ৩৫,৩৯৯ জন।
শিক্ষা
শিক্ষার হার : ৬১%। (২০০১ সালের আদমশুমারী অনুসারে)
শিক্ষা প্রতিষ্ঠান
জনপ্রতিনিধি
বর্তমান চেয়ারম্যান- মো: ইফতেখার আহমদ বদরুল
ইরোকয়
ইরোকয় (ইংরেজি: Iroquois — উচ্চারণ: ইরোকয়্‌), যা হয়ডেইনেসসেইনি (ইংরেজি: Haudenosaunee) নামেও পরিচিত। হয়ডেইনেসসেইনি-এর বাংলা করলে দাড়ায় "লংহাউজের মানুষেরা" বা "People of the Longhouse"; যা দ্বারা বোঝানো হয় উত্তর আমেরিকার দেশীয় জনগোষ্ঠীদেরকে। ১৬ শতক বা তারও পূর্বে ইরোকয়রা ইরোকয় লীগ বা শক্তি ও শান্তির লীগ নামক একটি সংগঠনের মাধ্যমে আমেরিকায় তাঁদের আগমন ঘটে। মূল ইরোকয় লীগটি পাঁচ জাতি নামে পরিচিত, এবং এই পাঁচটি জাতি হচ্ছে মোহাক, ওনেডিয়া, ওনোনডাগা, কায়ুগা, এবং সেনেকা জাতি। ১৮ শতকে টুসকারোরা জাতি এ লীগে যোগ দেওয়ার পর থেকে এরা ছয় জাতি নামেও পরিচিত।
যখন ইউরোপীয়রা প্রথম উত্তর আমেরিকায় এসে পৌঁছায়, তখন ইরোকয়রা উত্তরপূর্ব যুক্তরাষ্ট্রে বসবাস করতো, যা বর্তমানের নিউ ইয়র্ক অঙ্গরাজ্য। বর্তমানে মূলত যুক্তরাস্ট্র ও কানাডায় ইরোকয় জনগোষ্ঠীকে দেখতে পাওয় যায়।
হাউজ অফ দ্য ড্রাগন
হাউজ অব দ্য ড্রাগন (House of the Dragon) হল মার্কিন কাল্পনিক নাট্যধর্মী টেলিভিশন ধারাবাহিক। এটি গেম অব থ্রোনস (২০১১-২০১৯)-এর পূর্ববর্তী গল্প। এটি এইচবিওর জন্য নির্মিত জর্জ আর. আর. মার্টিন ও রায়ান কোন্ডালের দ্বিতীয় অনুষ্ঠান। দুটি ধারাবাহিকই মার্টিনের উপন্যাস আ সং অব আইস অ্যান্ড ফায়ার অবলম্বনে নির্মিত। কোন্ডাল ও মিগেল সাপোশনিক অনুষ্ঠানটির নির্মাতা। ফায়ার অ্যান্ড ব্লাড উপন্যাসের অংশ অবলম্বনে ধারাবাহিকটি গেম অব থ্রোনস-এর ঘটনাবলির ২০০ বছর পূর্বের এবং ড্যানেরিস টারগেরিয়ানের জন্মের ১৭২ বছর পূর্বের পটভূমিতে নির্মিত। এতে টারগেরিয়ান রাজবংশের সমাপ্তির সূত্রপাত এবং "ড্যান্স অব দ্য ড্রাগন" নামে পরিচিত রাজসিংহাসনের আরোহনের লক্ষ্যে যুদ্ধের চিত্র তুলে ধরা হয়েছে।
অভিনয়শিল্পী নির্বাচন
২০২০ সালের জুলাই মাসে অভিনয়শিল্পী নির্বাচন শুরু হয়। ২০২০ সালের অক্টোবর মাসে ১ম ভিসেরিস টারগেরিয়ান চরিত্রের জন্য প্যাডি কনসিডাইনকে নির্বাচন করা হয়। ডিসেম্বর মাসে অলিভিয়া কুক, ম্যাট স্মিথ ও এমা ডার্সিকে যথাক্রমে অ্যালিসেন্ট হাইটাওয়ার, ডেমন টারগেরিয়ান, ও রেনিরা টারগেরিয়ান চরিত্রের জন্য নির্বাচন করা হয়। ২০২১ সালের ফেব্রুয়ারি মাসে রিস ইফান্স, স্টিভ টুসেন্ট, ইভ বেস্ট ও সোনোয়া মিজুনোকে প্রধান অভিনয়শিল্পীদলে যুক্ত করা হয়। এপ্রিল মাসে ফাবিয়েন ফ্রাঙ্কেল স্যার ক্রিস্টন কোল চরিত্রে যোগদান করেন। মে মাসে গ্রাহাম ম্যাকট্যাভিশকে পোশাক-পরিচ্ছদ কক্ষে দেখা যায়। ২০২১ সালের জুলাই মাসে এমিলি কেরি ও মিলি অ্যালকককে যথাক্রমে তরুণী অ্যালিসেন্ট হাইটাওয়ার ও রেনিরা টারগেরিয়ান চরিত্রের অভিনয়ের জন্য যুক্ত করা হয়।